“Koʻchmas mulkka boʻlgan huquqlarni davlat roʻyxatidan oʻtkazish toʻgʻrisida” Oʻzbekiston Respublikasi Qonuni qabul qilinganligi munosabati bilan Oʻzbekiston Respublikasi Hukumatining ayrim qarorlariga oʻzgartirish va qoʻshimchalar kiritish, shuningdek, baʼzilarini oʻz kuchini yoʻqotgan deb hisoblash toʻgʻrisida
(law, 2023-08-25)

Koʻchmas mulkka boʻlgan huquqlarni davlat roʻyxatidan oʻtkazish bilan bogʻliq davlat xizmatlarini koʻrsatish tartib-taomillarini yanada takomillashtirish, shuningdek, “Koʻchmas mulkka boʻlgan huquqlarni davlat roʻyxatidan oʻtkazish toʻgʻrisida” Oʻzbekiston Respublikasi Qonuni ijrosini taʼminlash maqsadida Vazirlar Mahkamasi qaror qiladi: 1. “Koʻchmas mulkka boʻlgan huquqlarni davlat roʻyxatidan oʻtkazish toʻgʻrisida” Oʻzbekiston Respublikasi Qonuni bilan koʻchmas mulkka boʻlgan huquqlarni davlat roʻyxatidan oʻtkazishning yangi mexanizmlari, jumladan, koʻchmas mulklarni boʻlish va birlashtirishning tartib-taomillari asoslari belgilanganligi maʼlumot uchun qabul qilinsin. 2. Oʻzbekiston Respublikasi Hukumatining 1-ilovaga muvofiq ayrim qarorlariga quyidagilarni nazarda tutuvchi oʻzgartirish va qoʻshimchalar kiritilsin: koʻchmas mulkka boʻlgan huquqlarni davlat roʻyxatidan oʻtkazish bilan bogʻliq normativ-huquqiy hujjatlarni tizimlashtirish va yagona hujjatga birlashtirish; jismoniy va yuridik shaxslarning koʻchmas mulkka boʻlgan huquqlari yuzaga kelganligi, boshqa shaxsga oʻtganligi, cheklanganligi va bekor qilinganligi faktini davlat roʻyxatidan oʻtkazish boʻyicha davlat xizmatlarini koʻrsatish tartib-taomili; koʻchmas mulkni boʻlish, birlashtirish va ularning yangi chegaralarini belgilash boʻyicha davlat xizmatlarini koʻrsatish tartib-taomili hamda ushbu xizmatlarni koʻrsatganlik uchun undiriladigan toʻlovlar miqdori; davlat roʻyxatidan oʻtkazilib, bu haqda guvohnoma berilgan koʻchmas mulklarni elektron tarzda davlat reyestriga kiritish va undan koʻchirma berish, shu jumladan, mazkur xizmatlarni bepul amalga oshirish. 3. Oʻzbekiston Respublikasi Hukumatining 2-ilovaga muvofiq ayrim qarorlari oʻz kuchini yoʻqotgan deb hisoblansin. 4. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari — iqtisodiyot va moliya vaziri J.A. Qoʻchqorov zimmasiga yuklansin. 1. Vazirlar Mahkamasining “Davlat kadastri sohasida davlat xizmatlari narxlarini belgilashda tabaqalashtirilgan yondashuv tartibini takomillashtirish toʻgʻrisida” 2014-yil 10-iyuldagi 186-son qarorida: a) 2-band quyidagi tahrirda bayon etilsin: “2. Belgilansinki, ilovada qayd etilgan koʻchmas mulk obyektlariga kadastr ishini tayyorlash va kadastr hujjatlarini rasmiylashtirish hamda koʻchmas mulkka boʻlgan huquqlarni davlat roʻyxatidan oʻtkazish davlat xizmatlari qiymatidan 10 foizi Iqtisodiyot va moliya vazirligi huzuridagi Kadastr agentligining budjetdan tashqari jamgʻarmasiga oʻtkaziladi”; b) ilovada: IV boʻlimning nomi quyidagi tahrirda bayon etilsin: 4.2 va 4.3-pozitsiyalar quyidagi tahrirda bayon etilsin: “ 4.2 Jismoniy shaxslarning umumiy maydoni 100 kvadrat metrdan 300 kvadrat metrgacha boʻlgan turarjoy koʻchmas mulk obyektlari va davlat reyestridan koʻchirmalar Bazaviy hisoblash miqdorining 2,0 baravari 4.3 Jismoniy shaxslarning umumiy maydoni 300 kvadrat metrdan ortiq boʻlgan turarjoy koʻchmas mulk obyektlari va davlat reyestridan koʻchirmalar Bazaviy hisoblash miqdorining 3,0 baravari ”; 4.12-pozitsiya quyidagi tahrirda bayon etilsin: “ 4.12 Ipotekani, shuningdek, ijara huquqini (yer uchastkasiga boʻlgan ijara huquqi bundan mustasno), yer uchastkasi boʻyicha servitutni davlat roʻyxatidan oʻtkazish hamda garov xatini rasmiylashtirish Bazaviy hisoblash miqdorining 1,25 baravari ”; Quyidagi mazmundagi VI boʻlim bilan toʻldirilsin: “ VI. Koʻchmas mulkni boʻlish, birlashtirish va uning yangi chegaralarini belgilash 6.1 Koʻchmas mulkni boʻlish va uning yangi chegaralarini belgilash Bazaviy hisoblash miqdorining 1,0 baravari 6.2 Koʻchmas mulkni birlashtirish va uning yangi chegaralarini belgilash Bazaviy hisoblash miqdorining 1,0 baravari ”; v) izohlar qismida: 2-bandning “b” kichik bandi quyidagi tahrirda bayon etilsin: 2. Vazirlar Mahkamasining 2019-yil 4-oktabrdagi 846-son qarori bilan tasdiqlangan Moddiy madaniy merosning koʻchmas mulk obyektlari milliy roʻyxatining “Xorazm viloyati” bloki 196-pozitsiyasining “Koʻchmas mulkka boʻlgan huquq” ustunidagi “Xorazm viloyati madaniy meros boshqarmasi operativ boshqaruv huquqi asosida” soʻzlari “Xorazm viloyati sogʻliqni saqlash boshqarmasi operativ boshqaruv huquqi asosida” soʻzlari bilan almashtirilsin. 3. Vazirlar Mahkamasining “Kadastr sohasida ayrim davlat xizmatlari koʻrsatishning maʼmuriy reglamentlarini tasdiqlash toʻgʻrisida” 2020-yil 2-sentabrdagi 535-son qarorida: a) 1-bandda: uchinchi — beshinchi xatboshilar quyidagi tahrirda bayon etilsin: “Koʻchmas mulkka boʻlgan huquqlarni davlat roʻyxatidan oʻtkazish boʻyicha davlat xizmatlari koʻrsatishning maʼmuriy reglamenti 2-ilovaga; Koʻchmas mulkni boʻlish va uning yangi chegaralarini belgilash boʻyicha davlat xizmatlari koʻrsatishning maʼmuriy reglamenti 3-ilovaga; Koʻchmas mulkni birlashtirish va uning yangi chegaralarini belgilash boʻyicha davlat xizmatlari koʻrsatishning maʼmuriy reglamenti 4-ilovaga”; yettinchi xatboshi chiqarib tashlansin; sakkizinchi-toʻqqizinchi xatboshilar tegishincha yettinchi-sakkizinchi xatboshilar deb hisoblansin; yettinchi xatboshidagi “5b-ilovaga” soʻzlari “5a-ilovaga” soʻzlari bilan almashtirilsin; sakkizinchi xatboshidagi “5v-ilovaga” soʻzlari “5b-ilovaga” soʻzlari bilan almashtirilsin; b) 2 — 4-ilovalar quyidagi tahrirda bayon etilsin: 1. Ushbu Reglament jismoniy va yuridik shaxslarning koʻchmas mulkka boʻlgan huquqlari yuzaga kelganligi, boshqa shaxsga oʻtganligi, cheklanganligi va bekor qilinganligi faktini davlat roʻyxatidan oʻtkazish boʻyicha davlat xizmatlarini koʻrsatish tartibini belgilaydi. 2. Ushbu Reglament qoidalari foydali qazilmalar qazib olish bilan bogʻliq boʻlgan yer qaʼriga nisbatan tatbiq etilmaydi. 3. Ushbu Reglamentda quyidagi asosiy tushunchalardan foydalaniladi: vositachilar — davlat xizmatlari markazlari, notarial idoralar, notariuslar, rieltorlik tashkilotlari, tijorat banklari hamda Davlat aktivlarini boshqarish agentligi; roʻyxatdan oʻtkazuvchi organ — Iqtisodiyot va moliya vazirligi huzuridagi Kadastr agentligining (keyingi oʻrinlarda — Kadastr agentligi) Davlat kadastrlari palatasi; hududiy boshqarma — Kadastr agentligi Davlat kadastrlari palatasining Qoraqalpogʻiston Respublikasi, viloyatlar va Toshkent shahar boshqarmalari. 4. Jismoniy va yuridik shaxslar yoki ularning vakolatli vakillari (keyingi oʻrinlarda — ariza beruvchi) koʻchmas mulkka boʻlgan mulk huquqi yoki boshqa ashyoviy huquqlar yuzaga kelganda, boshqa shaxsga oʻtganda, cheklanganda yoki bekor boʻlganda, ushbu holat yuzaga kelgan kundan boshlab bir oy muddatda “Koʻchmas mulkka boʻlgan huquqlarni davlat roʻyxatidan oʻtkazish toʻgʻrisida”gi Oʻzbekiston Respublikasi Qonunida (keyingi oʻrinlarda — Qonun) koʻrsatilgan tegishli huquqni belgilovchi hujjatlarni ilova qilgan holda, koʻchmas mulkka boʻlgan huquqlari yuzaga kelganligi, boshqa shaxsga oʻtganligi, cheklanganligi va bekor qilinganligini davlat roʻyxatidan oʻtkazish uchun Oʻzbekiston Respublikasi Yagona interaktiv davlat xizmatlari portaliga (keyingi oʻrinlarda — YIDXP) yoki vositachilar orqali, garov xati rasmiylashtirilganda esa — hududiy boshqarmaga murojaat qiladi. 5. Yuridik va jismoniy shaxslarning koʻchmas mulkka boʻlgan huquqlari roʻyxatdan oʻtkazuvchi organ va uning hududiy boshqarmalari tomonidan ariza beruvchilarning murojaatiga asosan ushbu Reglamentga 1-ilovada keltirilgan sxemaga muvofiq davlat roʻyxatidan oʻtkaziladi. Meros qilib qoldiriladigan umrbod egalik qilish huquqi bilan ajratilgan yer uchastkasida yakka tartibdagi turar joy noturar joy toifasiga oʻtkazilgan taqdirda, yer uchastkasi doimiy foydalanish huquqi asosida davlat roʻyxatidan oʻtkaziladi. Doimiy egalik yoki doimiy foydalanish huquqi bilan ajratilgan yer uchastkasidagi noturar joy yakka tartibdagi turar joy toifasiga oʻtkazilganda, yer uchastkasi meros qilib qoldiriladigan umrbod egalik qilish huquqi asosida davlat roʻyxatidan oʻtkaziladi. 6. Koʻchmas mulkka boʻlgan huquqlarni davlat roʻyxatidan oʻtkazish uchun Vazirlar Mahkamasining “Davlat kadastri sohasida davlat xizmatlari narxlarini belgilashda tabaqalashtirilgan yondashuv tartibini takomillashtirish toʻgʻrisida” 2014-yil 10-iyuldagi 186-son qarori bilan belgilangan miqdorlarda yigʻim undiriladi. 7. Vositachilar orqali quyidagi xizmatlar boʻyicha arizalar taqdim etiladi: davlat xizmatlari markazlari — koʻchmas mulkka boʻlgan huquqlarni davlat roʻyxatidan oʻtkazish; notarial idoralar va notariuslar tomonidan — notarial harakatlar asosida yuzaga keladigan koʻchmas mulkka boʻlgan huquqlarni davlat roʻyxatidan oʻtkazish; tijorat banklari tomonidan — ipotekani davlat roʻyxatidan oʻtkazish; Davlat aktivlarini boshqarish agentligi — xususiylashtirish hamda “E-auksion” elektron savdo platformasida auksion orqali sotish natijasida yuzaga keladigan koʻchmas mulkka boʻlgan huquqlarni davlat roʻyxatidan oʻtkazish; rieltorlik tashkilotlari — rieltorlik xizmatlarini koʻrsatish natijasida yuzaga keladigan koʻchmas mulkka boʻlgan huquqlarni davlat roʻyxatidan oʻtkazish. 8. Ariza beruvchi koʻchmas mulkka boʻlgan huquqni davlat roʻyxatidan oʻtkazish uchun vositachiga murojaat etadi, davlat xizmatidan elektron shaklda foydalanish uchun YIDXPda yoki roʻyxatdan oʻtkazuvchi organning veb-saytida (keyingi oʻrinlarda — veb-sayt) roʻyxatdan oʻtadi. 9. Ariza beruvchi huquqni davlat roʻyxatidan oʻtkazish uchun vositachiga murojaat etganda, vositachi xodimi ariza beruvchi nomidan, YIDXP yoki veb-sayt orqali murojaat etgan taqdirda esa, ushbu Reglamentga 2-ilovadagi shaklga muvofiq davlat xizmatidan foydalanish uchun arizani elektron shaklda mustaqil toʻldiradi. Uchinchi shaxslar manfaati uchun harakat qilgan taqdirda, soʻrovnomaga belgilangan tartibda rasmiylashtirilgan ishonchnoma ilova qilinadi. Arizaga Qonunda nazarda tutilgan huquqni belgilovchi hujjatlar ilova qilinadi. Bir yildan kam boʻlmagan muddatga tuzilgan koʻchmas mulk obyektlarini ijaraga berish shartnomasi ham davlat roʻyxatidan oʻtkazish uchun asos boʻladi. Arizada koʻchmas mulk obyektining turi, davlat roʻyxatidan oʻtkazilishi lozim boʻlgan huquq, kadastr yigʻmajildi tayyorlangan yoki qayta rasmiylashtirilgan koʻchmas mulk obyektining nomi va yigʻmajild tayyorlangan sana (mavjud boʻlsa) koʻrsatiladi. Vositachilar tomonidan ariza beruvchilardan Qonunda va ushbu bandda nazarda tutilmagan maʼlumot va hujjatlarni talab qilish qatʼiyan taqiqlanadi. 10. Zarur maʼlumotlar arizaga kiritilgandan soʻng ariza beruvchi uni oʻz elektron raqamli imzosi (keyingi oʻrinlarda — ERI) bilan tasdiqlaydi. Oʻzi kelib murojaat etgan taqdirda, arizani ERI bilan tasdiqlash imkoniyati boʻlmagan hollarda, tegishli imzolar identifikatsiya qilishning boshqa vositalari (daktiloskopiya, elektron imzo va boshqalar) bilan ham tasdiqlanishi mumkin. 11. Davlat xizmatlari koʻrsatilgani uchun ushbu Reglamentning 6-bandiga muvofiq yigʻim undiriladi. Davlat xizmati koʻrsatilishi uchun YIDXP orqali murojaat etilganda, koʻrsatilgan xizmatlar uchun belgilangan yigʻim summasining 90 foizi undiriladi. Koʻchmas mulkka boʻlgan huquqlarni davlat roʻyxatidan oʻtkazish uchun belgilangan toʻlov miqdori koʻrsatilgan xabarnoma (invoys) vositachilarga (oʻzi kelib murojaat etgan taqdirda) yoki ariza beruvchiga (elektron shaklda murojaat etgan taqdirda) elektron tarzda yuboriladi. Vositachilar toʻlov summasi koʻrsatilgan xabarnoma (invoys) kelib tushganidan soʻng real vaqt rejimida bu haqda axborot-kommunikatsiya tizimi orqali ariza beruvchini xabardor qiladi. Ariza beruvchi xabarnomada koʻrsatilgan miqdorda yigʻim summasini toʻlaydi. Davlat xizmatlari koʻrsatilganda toʻlov toʻlanganligini tasdiqlash axborot-kommunikatsiya tizimlari orqali amalga oshiriladi. 12. Yigʻim summasi quyidagi tartibda taqsimlanadi: a) davlat xizmatlari markazlari orqali murojaat etilganda: 18 foizi — Adliya vazirligi budjetdan tashqari jamgʻarmasining shaxsiy hisobvaragʻiga; 10 foizi — Kadastr agentligining budjetdan tashqari jamgʻarmasining shaxsiy hisobvaragʻiga; qolgan mablagʻning 80 foizi roʻyxatdan oʻtkazuvchi organ hisobvaragʻiga, 20 foizi tegishliligi boʻyicha hududiy boshqarmalarning hisobvaragʻiga oʻtkaziladi; b) notarial idoralar yoki notariuslar orqali murojaat etilganda: 10 foizi — Adliya vazirligi budjetdan tashqari jamgʻarmasining shaxsiy hisobvaragʻiga; 10 foizi — Kadastr agentligining budjetdan tashqari jamgʻarmasining shaxsiy hisobvaragʻiga; qolgan mablagʻning 80 foizi roʻyxatdan oʻtkazuvchi organ hisobvaragʻiga, 20 foizi tegishliligi boʻyicha hududiy boshqarmalarning hisobvaragʻiga oʻtkaziladi; v) Davlat aktivlarini boshqarish agentligi, rieltorlik tashkilotlari va tijorat banklari orqali murojaat etilganda: 10 foizi — Kadastr agentligining budjetdan tashqari jamgʻarmasining shaxsiy hisobvaragʻiga; qolgan mablagʻning 80 foizi roʻyxatdan oʻtkazuvchi organ hisobvaragʻiga, 20 foizi tegishliligi boʻyicha hududiy boshqarmalarning hisobvaragʻiga oʻtkaziladi; g) YIDXP orqali murojaat etilganda: 10 foizi — Adliya vazirligi budjetdan tashqari jamgʻarmasining shaxsiy hisobvaragʻiga; 11,75 foizi (shundan 0,5 foizi — davlat xizmati yagona billing tizimi orqali koʻrsatilganda) — Raqamli texnologiyalar vazirligi huzuridagi “Elektron hukumat loyihalarini boshqarish markazi” davlat muassasasining Iqtisodiyot va moliya vazirligi huzuridagi Gʻaznachilik xizmati qoʻmitasidagi maxsus hisobvaragʻiga; 10 foizi — Kadastr agentligining budjetdan tashqari jamgʻarmasining shaxsiy hisobvaragʻiga; qolgan mablagʻning 80 foizi roʻyxatdan oʻtkazuvchi organ hisobvaragʻiga, 20 foizi tegishliligi boʻyicha hududiy boshqarmalarning hisobvaragʻiga oʻtkaziladi. 13. Ariza beruvchi davlat xizmatidan foydalanishdan koʻchmas mulkka boʻlgan huquq davlat roʻyxatidan oʻtkazilguniga (davlat reyestriga yozuv kiritilgunga) qadar bosh tortish huquqiga ega. Ariza beruvchi davlat xizmatidan foydalanishdan bosh tortganda, uning arizasi koʻrilmasdan qoldiriladi. Bunda toʻlangan yigʻim summasi qaytarilmaydi. 14. Ariza beruvchi vositachiga kelib murojaat etganda uning arizasi vositachi xodimi tomonidan toʻldirilib, ariza beruvchi tomonidan tasdiqlanganidan soʻng barcha hujjatlar real vaqt rejimida hududiy boshqarmaga elektron shaklda yuboriladi. YIDXP orqali murojaat qilinganda esa ariza avtomatik tarzda hududiy boshqarmaga yuboriladi. 15. Hududiy boshqarmaning roʻyxatdan oʻtkazuvchisi (keyingi oʻrinlarda — roʻyxatdan oʻtkazuvchi) ariza kelib tushgandan soʻng Qonunda belgilangan muddatlarda hamda tartibda: arizani oʻrganib chiqadi; ariza koʻrib chiqish uchun qabul qilingan taqdirda, koʻchmas mulkka boʻlgan huquqlarni davlat roʻyxatidan oʻtkazishga doir harakatlarni amalga oshiradi; arizani koʻrib chiqish, koʻchmas mulkka boʻlgan huquqlarni davlat roʻyxatidan oʻtkazishga doir harakatlarni amalga oshirish natijasini vositachiga yuboradi; YIDXP yoki veb-sayt orqali murojaat qilinganda koʻchmas mulkka boʻlgan huquqlarni davlat roʻyxatidan oʻtkazishga doir harakatlarni amalga oshirish natijasini ariza beruvchining elektron manziliga yuboradi yoki talabgorni bu haqda axborot-kommunikatsiya tizimi orqali xabardor qiladi. Taqdim etilgan hujjatlarda bartaraf etilishi zarur boʻlgan yoki qoʻshimcha hujjatlarni talab etadigan kamchiliklar mavjud boʻlganda, koʻchmas mulkka boʻlgan huquqlarni davlat roʻyxatidan oʻtkazish uch ish kuniga toʻxtatib turilishi mumkin. Bunday holda roʻyxatdan oʻtkazuvchi koʻchmas mulkka boʻlgan huquqlarni davlat roʻyxatidan oʻtkazish toʻxtatib turilganligi toʻgʻrisida vositachi va (yoki) ariza beruvchini bir ish kuni ichida xabardor qiladi. Koʻchmas mulkka boʻlgan huquqlarni davlat roʻyxatidan oʻtkazishga doir harakatlarni amalga oshirish natijasiga koʻra roʻyxatdan oʻtkazuvchi huquqni davlat roʻyxatidan oʻtkazadi va ushbu Reglamentga 3-ilovada keltirilgan namunaga muvofiq Koʻchmas mulkka boʻlgan huquqlar davlat reyestridan (keyingi oʻrinlarda — davlat reyestri) koʻchirma beradi yoki huquqni davlat roʻyxatidan oʻtkazishni Qonunda belgilangan tartibda rad etadi. 16. Vositachi arizani koʻrib chiqish, koʻchmas mulkka boʻlgan huquqlarni davlat roʻyxatidan oʻtkazishga doir harakatlarni amalga oshirish natijasi kelib tushgandan soʻng real vaqt rejimida uni ariza beruvchining elektron manziliga yuboradi yoki uni bu haqda axborot-kommunikatsiya tizimi orqali xabardor qiladi. Vositachi ariza beruvchining soʻroviga koʻra unga davlat reyestridan koʻchirmani elektron shaklda yoki qogʻoz shaklida berishi mumkin. 17. Ariza beruvchi roʻyxatdan oʻtkazish rad etilgan kundan boshlab oʻn kun mobaynida koʻchmas mulkka boʻlgan huquqni davlat roʻyxatidan oʻtkazish uchun yigʻim toʻlamasdan qayta murojaat qilish huquqiga ega. 18. Vositachilar va hududiy boshqarmalar oʻz faoliyatini amalga oshirish natijasida olingan maʼlumotlarning sir saqlanishini taʼminlaydi. 19. Adliya vazirligi, uning hududiy boshqarmalari va davlat xizmatlari markazlari roʻyxatdan oʻtkazuvchi organning mazkur Reglament talablari ijrosi boʻyicha faoliyatini, shu jumladan, YIDXP orqali doimiy nazorat va monitoring qilib boradi. 20. Ariza beruvchi davlat organlari va boshqa tashkilotlar xodimlarining xatti-harakatlari yuzasidan qonunchilik hujjatlarida belgilangan tartibda shikoyat qilishi mumkin. 21. Mazkur Reglament talablarining buzilishida aybdor boʻlgan shaxslar qonunchilik hujjatlarida belgilangan tartibda javobgar boʻladilar. Bosqichlar Subyektlar Tadbirlar Bajarish muddatlari 1-bosqich Ariza beruvchi (jismoniy va yuridik shaxslar yoki ularning vakolatli vakillari) Koʻchmas mulkni davlat roʻyxatidan oʻtkazish uchun vositachiga oʻzi kelib murojaat etadi yoki Oʻzbekiston Respublikasi Yagona interaktiv davlat xizmatlari portalida (keyingi oʻrinlarda — YIDXP) yoki Iqtisodiyot va moliya vazirligi huzuridagi Kadastr agentligining Davlat kadastrlari palatasining veb-sayti (keyingi oʻrinlarda — veb-sayt) orqali roʻyxatdan oʻtadi hamda belgilangan miqdordagi toʻlovni amalga oshiradi. Koʻchmas mulkka boʻlgan huquqlar yuzaga kelgandan keyin bir oy muddatda 2-bosqich 1. Vositachi (davlat xizmatlari markazlari, notarial idoralar, notariuslar, rieltorlik tashkilotlari, tijorat banklari, Davlat aktivlarini boshqarish agentligi) 2. Oʻzbekiston Respublikasi Yagona interaktiv davlat xizmatlari portali 3. Iqtisodiyot va moliya vazirligi huzuridagi Kadastr agentligining Davlat kadastrlari palatasining veb-sayti Ariza va unga ilova qilingan hujjatlarni Kadastr agentligi Davlat kadastrlari palatasining tegishli hududiy boshqarmasiga elektron shaklda yuboradi. Real vaqt rejimida 3-bosqich Kadastr agentligi Davlat kadastrlari palatasining Qoraqalpogʻiston Respublikasi, viloyatlar va Toshkent shahar boshqarmalari 1. Arizani koʻrib chiqishga qabul qiladi yoki qabul qilishni rad etadi. 2. Koʻchmas mulkka boʻlgan huquqlarni davlat roʻyxatidan oʻtkazishga doir harakatlarni amalga oshiradi. 3. Davlat reyestridan koʻchirmani yoki roʻyxatdan oʻtkazishni rad etish toʻgʻrisida xabarnomani vositachiga (YIDXP yoki veb-sayt orqali murojaat etilganda ariza beruvchiga) yuboradi. Qonunda belgilangan muddatlarda 4-bosqich Vositachi (davlat xizmatlari markazlari, notarial idoralar, notariuslar, rieltorlik tashkilotlari, tijorat banklari, Davlat aktivlarini boshqarish agentligi) Ariza beruvchini davlat roʻyxatidan oʻtkazishga doir harakatlarni amalga oshirish natijasi yuzasidan xabardor qiladi. Real vaqt rejimida I. Ariza beruvchi — jismoniy shaxs toʻgʻrisida maʼlumot: 1. F.I.O.: 2. Pasport maʼlumotlari (seriyasi va raqami): 3. JSHSHIR: 4. Telefon raqami: 5. Elektron pochta manzili (mavjud boʻlsa): II. Ariza beruvchi — yuridik shaxs toʻgʻrisida maʼlumot: 1. Toʻliq nomi: 2. STIR: 3. Telefon raqami: 4. Elektron pochta manzili (mavjud boʻlsa): Arizada koʻrsatilishi lozim boʻlgan maʼlumotlar: Huquqni belgilovchi hujjat turi, qabul qilingan sanasi va raqami: Koʻchmas mulk obyekti turi: Davlat roʻyxatidan oʻtkazilishi lozim boʻlgan huquq: Kadastr yigʻmajildi tayyorlangan yoki qayta rasmiylashtirilgan koʻchmas mulk obyektining nomi va yigʻmajild tayyorlangan sana (mavjud boʻlsa): 1. Ushbu Reglament: jismoniy va yuridik shaxslarga mulk huquqi asosida tegishli boʻlgan ayrim binolar va inshootlarga yoki ularning bir qismiga boʻlgan huquqning boshqa shaxsga oʻtishi munosabati bilan ushbu bino va inshootlar joylashgan mulk huquqidagi yer uchastkalarini; mulk huquqida tegishli boʻsh yer uchastkasining bir qismi boshqa shaxsga oʻtishi munosabati bilan; huquq egasining mulk huquqida tegishli boʻsh yer uchastkasini alohida qismlarga boʻlish boʻyicha murojaatiga asosan koʻchmas mulkni boʻlish va uning yangi chegaralarini belgilash dalolatnomasini (keyingi oʻrinlarda — dalolatnoma) rasmiylashtirish boʻyicha davlat xizmatlarini koʻrsatish tartibini belgilaydi. 2. Ushbu Reglament qishloq xoʻjaligiga moʻljallangan yer uchastkalariga, koʻp kvartirali uy joylashgan va unga tutash yer uchastkalariga, muddatli (vaqtinchalik) foydalanish huquqida boʻlgan yer uchastkalariga, huquqi davlat roʻyxatidan oʻtkazilmagan koʻchmas mulklarga, shuningdek, koʻp kvartirali uylardagi kvartiralar va qurilishi tugallanmagan obyektlarga nisbatan tatbiq etilmaydi. 3. Dalolatnomani rasmiylashtirish ushbu Reglamentga 1-ilovada keltirilgan sxemaga muvofiq amalga oshiriladi. 4. Dalolatnoma quyidagi tartibda rasmiylashtiriladi: a) Iqtisodiyot va moliya vazirligi huzuridagi Kadastr agentligining Davlat kadastrlari palatasi tuman (shahar) filiallari (keyingi oʻrinlarda — filiallar): ushbu Reglamentga 2-ilovaga muvofiq shaklda koʻchmas mulkni boʻlish va uning yangi chegaralarini belgilash dalolatnomasini tuzadi; koʻchmas mulkning boʻlinishi natijasida hosil boʻlgan alohida koʻchmas mulk obyektlarining manzillarini Vazirlar Mahkamasining 2018-yil 14-dekabrdagi 1010-son qarori bilan tasdiqlangan Koʻchmas mulk obyektlari manzillari yagona reyestrini shakllantirish va yuritish tartibi toʻgʻrisidagi nizomga muvofiq belgilaydi; b) dalolatnoma Qurilish va uy-joy kommunal xoʻjaligi vazirligi tuman (shahar) qurilish va uy-joy kommunal xoʻjaligi boʻlimlari (keyingi oʻrinlarda — qurilish va uy-joy kommunal xoʻjaligi boʻlimlari) bilan kelishiladi. 5. Umumiy birgalikdagi mulkni boʻlish ushbu umumiy mulk ishtirokchilari oʻrtasidagi kelishuvga yoki sud qaroriga asosan amalga oshiriladi. Jismoniy va yuridik shaxslarga ijara, doimiy foydalanish, meros qilib qoldiriladigan umrbod egalik qilish huquqlarida tegishli boʻlgan yer uchastkalarining bino va inshoot boʻlmagan boʻsh qismini alohida qismlarga boʻlishga yoʻl qoʻyilmaydi. 6. Koʻchmas mulkni boʻlish dalolatnomasini rasmiylashtirishda: a) yangi tashkil etilayotgan koʻchmas mulklar oʻzining asosiy foydalanish maqsadini oʻzgartirmagan boʻlishi zarur; b) boʻlish yer uchastkasiga nisbatan amalga oshirilganda yer uchastkasi boʻlinadigan boʻlishi; v) yer uchastkalari yongʻinga qarshi, sanitariya, ekologiyaga oid, shaharsozlik hamda boshqa majburiy normalar va qoidalarni buzmagan holda yangidan tashkil etilishi hamda boʻlish amalga oshirilganidan keyin hosil boʻlgan qismlarning har biri mustaqil yer uchastkasini tashkil etishi; g) mulk huquqida boʻlgan yer uchastkasini boʻlish natijasida hosil boʻlgan yer uchastkasi kelgusida undan asosiy foydalanish maqsadini oʻzgartirmagan holda bino va inshootlarni loyihalash va qurilish ishlarini amalga oshirish imkoni mavjud boʻlishi zarur; d) yakka tartibdagi turar joy binolarining bir qismi boshqa shaxsga oʻtishi natijasida yuzaga keladigan alohida yer uchastkalarida joylashgan bino yoki bino qismida kamida bitta yashash xonasi, oshxona hamda hojatxona mavjud boʻlishi lozim, mulk huquqida tegishli boʻlgan yer uchastkasi bundan mustasno; e) yer uchastkalarining egalari yoki undan foydalanuvchilar mustaqil ravishda yer uchastkasiga umumiy foydalanishdagi yer uchastkasi orqali oʻtish imkonidan mahrum boʻlib qoladigan boʻlsa, yer uchastkasi boʻlinishiga yoʻl qoʻyilmaydi; j) yer uchastkasining yangi chegaralari uning boʻlinishidan avvalgi chegaralari asosida belgilanishi lozim, bunda yangi yer uchastkalarining maydonlari yigʻindisi hamda chegaralari avvalgi chegara va maydondan farq qilishiga yoʻl qoʻyilmaydi; z) boʻlinayotgan yer uchastkasiga tutash oʻzboshimcha egallab olingan yer uchastkalari tomonlar oʻrtasida boʻlinishiga va dalolatnomada koʻrsatilishiga yoʻl qoʻyilmaydi. 7. Koʻchmas mulkni boʻlish natijasida yangi paydo boʻlgan koʻchmas mulklarga kadastr yigʻmajildi (kadastr pasporti) dalolatnoma asosida tayyorlanadi. 8. Koʻchmas mulkni boʻlish va uning yangi chegaralarini belgilash boʻyicha davlat xizmatlari koʻrsatishda davlat xizmatlari markazlari, filiallar va qurilish va uy-joy kommunal xoʻjaligi boʻlimlari oʻrtasidagi axborot almashinuvi elektron raqamli imzoni (keyingi oʻrinlarda — ERI) majburiy tartibda qoʻllash orqali faqat idoralararo elektron hamkorlik yordamida amalga oshiriladi. 9. Koʻchmas mulkning boʻlinganligi huquq egasiga koʻchmas mulkning konstruktiv elementlarini oʻzgartirish huquqini bermaydi. 10. Koʻchmas mulklarning huquq egalari yoki ularning vakillari (keyingi oʻrinlarda — ariza beruvchi) dalolatnoma rasmiylashtirish uchun davlat xizmatlari markaziga oʻzlari kelib murojaat etadilar yoki Oʻzbekiston Respublikasi Yagona interaktiv davlat xizmatlari portalida (keyingi oʻrinlarda — YIDXP) yoki Kadastr agentligining rasmiy veb-sayti orqali (keyingi oʻrinlarda — veb-sayt) davlat xizmatidan elektron tarzda foydalanish uchun roʻyxatdan oʻtadilar. 11. Ariza beruvchi oʻzi kelib murojaat etgan taqdirda davlat xizmatlari markazi xodimi — ariza beruvchi nomidan, YIDXP yoki veb-sayt orqali murojaat etgan taqdirda esa mustaqil ravishda, ushbu Reglamentga 3-ilovaga muvofiq elektron shakldagi soʻrovnomani toʻldiradilar hamda davlat xizmatidan foydalanish uchun toʻlovni amalga oshiradilar. Ariza beruvchi soʻrovnomani toʻldirishda dalolatnoma rasmiylashtirish kelishilgan holda, boʻlingan koʻchmas mulkka kadastr yigʻmajildini tayyorlash hamda koʻchmas mulkka boʻlgan huquqni davlat roʻyxatidan oʻtkazish xizmatlaridan foydalanish uchun ariza avtomatik tarzda shakllantirilishini tanlashlari mumkin. 12. Dalolatnoma rasmiylashtirish boʻlinayotgan koʻchmas mulkdagi ayrim bino va inshootlarga yoki ularning bir qismiga boʻlgan mulk huquqlarining boshqa shaxsga oʻtganligini tasdiqlovchi hujjatlar va huquq egalarining (vakilining) soʻrovnomalari yoki koʻchmas mulkka boʻlgan huquq egasining oʻziga mulk huquqida tegishli boʻlgan koʻchmas mulkni alohida qismlarga boʻlish haqidagi soʻrovnomasi asosida amalga oshiriladi. Mulk huquqida tegishli yakka tartibda uy-joy boʻlgan koʻchmas mulkni yoki uning bir qismini boshqa shaxsga oʻtkazish notarial tartibda amalga oshiriladi. Uchinchi shaxslar manfaati uchun harakat qilinayotganda soʻrovnomaga belgilangan tartibda rasmiylashtirilgan ishonchnoma ilova qilinadi. Davlat xizmatlari markazi tomonidan ariza beruvchidan ushbu bandda koʻrsatilmagan boshqa hujjatlarni talab qilish qatʼiyan taqiqlanadi. 13. Zarur maʼlumotlar soʻrovnomaga kiritilgandan soʻng ariza beruvchi maʼlumotlarning toʻgʻriligini tekshiradi va identifikatsiya qilishning tegishli vositalari (daktiloskopiya, elektron imzo, mobil-ID va boshqalar) bilan tasdiqlaydi. Ariza beruvchi YIDXP yoki veb-sayt orqali murojaat etgan hollarda soʻrovnomani ERI bilan tasdiqlash talab etilmaydi. 14. Ariza beruvchi davlat xizmatlari markaziga kelib murojaat etganda ularning soʻrovnomasi markaz xodimi tomonidan toʻldirilib, ariza beruvchi tomonidan tasdiqlangandan soʻng barcha hujjatlar real vaqt rejimida filialga elektron shaklda yuboriladi. YIDXP yoki veb-sayt orqali murojaat qilinganda esa soʻrovnoma avtomatik tarzda filialga yuboriladi. 15. Davlat xizmati koʻrsatilgani uchun bazaviy hisoblash miqdorining 1 baravari miqdorida yigʻim undiriladi. Davlat xizmati koʻrsatilishi uchun YIDXP orqali murojaat etilganda koʻrsatilgan xizmatlar uchun yigʻim summasining 90 foizi undiriladi. 16. Ariza beruvchi davlat xizmatidan foydalanishdan dalolatnoma huquq egalari tomonidan imzolangunga qadar voz kechish huquqiga ega. Ariza beruvchi davlat xizmatidan foydalanishdan voz kechganda uning soʻrovnomasi koʻrilmasdan qoldiriladi. Bunda toʻlangan yigʻim qaytarilmaydi. 17. Davlat xizmati koʻrsatilganligi uchun yigʻim toʻlanganligini tasdiqlash axborot-kommunikatsiya tizimlari orqali amalga oshiriladi. 18. Yigʻimlar summasi quyidagi tartibda taqsimlanadi: a) Davlat xizmatlari markazlariga oʻzi kelib murojaat etganda: 18 foizi — Adliya vazirligining Davlat xizmatlarini rivojlantirish jamgʻarmasining shaxsiy hisobvaragʻiga; 20 foizi — Qurilish va uy-joy kommunal xoʻjaligi vazirligi huzuridagi Qurilish sohasida axborot-kommunikatsiya texnologiyalarini rivojlantirish markazining shaxsiy hisobvaragʻiga; qolgan mablagʻlar toʻliq miqdorda Davlat kadastrlari palatasi hududiy boshqarmalarining hisobvaragʻiga oʻtkaziladi; b) YIDXP orqali murojaat etilganda: 10 foizi — Adliya vazirligining Davlat xizmatlarini rivojlantirish jamgʻarmasining shaxsiy hisob varagʻiga; 20 foizi — Qurilish va uy-joy kommunal xoʻjaligi vazirligi huzuridagi Qurilish sohasida axborot-kommunikatsiya texnologiyalarini rivojlantirish markazining shaxsiy hisobvaragʻiga; 11,75 foizi (shundan 0,5 foizi — davlat xizmati yagona billing tizimi orqali koʻrsatilganda) — Raqamli texnologiyalar vazirligi huzuridagi “Elektron hukumat loyihalarini boshqarish markazi” davlat muassasasining Iqtisodiyot va moliya vazirligi huzuridagi Gʻaznachilik xizmati qoʻmitasidagi maxsus hisobvaragʻiga; qolgan mablagʻlar toʻliq miqdorda Davlat kadastrlari palatasi hududiy boshqarmalarining hisobvaragʻiga oʻtkaziladi; v) veb-sayt orqali murojaat etilganda: 20 foizi — Qurilish va uy-joy kommunal xoʻjaligi vazirligi huzuridagi Qurilish sohasida axborot-kommunikatsiya texnologiyalarini rivojlantirish markazining shaxsiy hisobvaragʻiga; qolgan mablagʻlar toʻliq miqdorda Davlat kadastrlari palatasi hududiy boshqarmalarining hisobvaragʻiga oʻtkaziladi. Toʻlovlar davlat xizmatlari koʻrsatilganligi uchun toʻlangan davlat bojlari va yigʻimlar summasi hisobini yurituvchi Yagona billing tizimi orqali amalga oshiriladi. 19. Filial soʻrovnoma kelib tushgan kundan boshlab oʻn ish kuni mobaynida koʻchmas mulk joylashgan joyida koʻchmas mulkni boʻlish imkoniyatini oʻrganadi. Bunda, filial tomonidan ushbu Reglament 5-bandining talablari va 6-bandining “d”, “e”, “j”, “z” kichik bandlarida koʻrsatilgan talablar asosida koʻchmas mulkni qismlarga boʻlish yoki chegaralarini oʻzgartirish mumkinligi koʻrib chiqiladi. Oʻrganish natijasiga koʻra, filial joyning oʻzida mavjud chegara elementlari hamda huquq egasi(lari) bilan kelishuvga asosan koʻchmas mulklarning yangi chegaralarini va koʻchmas mulkda joylashgan bino va inshootlarning joylashishi boʻyicha oʻzgarishlarni qayd etgan holda abris tayyorlaydi va tayyor abris ijrochi, shuningdek huquq egalarining imzosi bilan tasdiqlanadi. Filial joyida olib borilgan oʻrganishlar va tasdiqlangan abrisga asosan koʻchmas mulklarning kadastr rejasi ilova qilingan dalolatnomani tayyorlaydi yoki rad etishning aniq sabablarini hamda tegishli qonunchilik hujjatlari normalarini koʻrsatgan holda uni tayyorlashni rad etadi. Koʻchmas mulkning boʻlinishi natijasida dalolatnomaga ilova qilingan koʻchmas mulkning kadastr rejasida boʻlinayotgan koʻchmas mulk hamda yangi yaratilayotgan koʻchmas mulklarning chegaralari koʻrsatiladi. 20. Filial tomonidan dalolatnoma tayyorlangan kuni filial boshligʻi va ijrochi dalolatnoma loyihasini oʻz ERIsi bilan tasdiqlaydi hamda dalolatnoma markazga (oʻzi kelib murojaat qilgan taqdirda) yoki YIDXP yoxud veb-sayt orqali (elektron shaklda murojaat qilgan taqdirda) arizachiga elektron shaklda yuboriladi. Dalolatnomani tayyorlash rad etilgan taqdirda, rad etish toʻgʻrisidagi xabarnoma filial boshligʻining ERIsi bilan tasdiqlangan holda markazga (oʻzi kelib murojaat qilgan taqdirda) yoki YIDXP yoxud veb-sayt orqali (elektron shaklda murojaat qilgan taqdirda) arizachiga yuboriladi. 21. Davlat xizmatlari markazi dalolatnoma va koʻchmas mulkning kadastr rejasi kelib tushgandan soʻng real vaqt rejimida bu haqda axborot-kommunikatsiya tizimi orqali ariza beruvchini xabardor qiladi. 22. Dalolatnoma 3 ish kuni mobaynida huquq egalari tomonidan davlat xizmatlari markaziga kelib (oʻzi kelib murojaat qilgan taqdirda) identifikatsiya qilish vositalari (daktiloskopiya va boshqalar) orqali yoki YIDXP yoxud veb-sayt orqali (elektron shaklda murojaat qilgan taqdirda) huquq egalarining ERIsi bilan kelishiladi. 23. Huquq egalari tomonidan kelishilgan dalolatnoma va unga ilova qilingan elektron shakldagi kadastr rejasi davlat xizmatlari markazi tomonidan real vaqt rejimida, YIDXP yoki veb-sayt orqali murojaat qilinganda esa avtomatik tarzda qurilish va uy-joy kommunal xoʻjaligi boʻlimiga kelishish uchun yuboriladi. 24. Qurilish va uy-joy kommunal xoʻjaligi boʻlimlari dalolatnoma va unga ilova qilingan elektron shakldagi kadastr rejasi kelib tushgandan soʻng uch ish kuni ichida koʻchmas mulk joylashgan joyida koʻchmas mulkni ushbu Reglament 6-bandining “a”, “b”, “v”, “g”, “d” kichik bandlarida koʻrsatilgan talablar asosida qismlarga boʻlish yoki yangi chegaralarini belgilash imkoniyatini oʻrgangan holda dalolatnomani kelishadi yoki rad etishning aniq sabablarini va tegishli qonunchilik hujjatlari normalarini koʻrsatgan holda uni rad etadi. Dalolatnomani kelishish yoki rad etish qurilish va uy-joy kommunal xoʻjaligi boʻlimining ERIsi bilan tasdiqlash orqali amalga oshiriladi. 25. Qurilish va uy-joy kommunal xoʻjaligi boʻlimlari dalolatnomani kelishgan yoki rad etgan kuni dalolatnoma va koʻchmas mulk chegaralari kadastr rejasi yoki rad etish haqidagi xabarnomani elektron shaklda markazga (oʻzi kelib murojaat qilgan taqdirda) yoki YIDXP yoxud veb-sayt orqali (elektron shaklda murojaat qilgan taqdirda) yuboradi. 26. Davlat xizmatlari markaziga dalolatnoma yoki dalolatnomani tayyorlashni rad etish haqida xabarnoma kelib tushgan taqdirda, markaz xabarnoma kelib tushgandan soʻng real vaqt rejimida bu haqda axborot-kommunikatsiya tizimi orqali ariza beruvchini xabardor qiladi. Arizani koʻrib chiqish natijalari asosida QR-kod (matritsali shtrix-kod) qoʻyib berilgan elektron hujjatlar asl hujjatlarga tenglashtiriladi. 27. Quyidagilar davlat xizmati koʻrsatishni rad etish uchun asos hisoblanadi: ushbu Reglamentning 1, 2, 5 va 6-bandlarida nazarda tutilgan talablarga muvofiq emasligi; soʻrovnomada notoʻgʻri maʼlumotlar koʻrsatilishi; dalolatnoma huquq egalari tomonidan belgilangan muddatda imzolanmaganligi; yer uchastkasi va unda joylashgan bino va inshootlarga boʻlgan huquqlarning davlat roʻyxatidan oʻtkazilmaganligi; koʻchmas mulkning haqiqiy holati Koʻchmas mulkka boʻlgan huquqlar davlat reyestridagi maʼlumotlardan farq qilishi; filial hamda qurilish va uy-joy kommunal xoʻjaligi boʻlimlari vakiliga koʻchmas mulkni koʻzdan kechirish uchun imkoniyat yaratilmaganligi; koʻchmas mulkning huquq egalaridan biri tomonidan dalolatnomani imzolashdan bosh tortganligi; davlat roʻyxatidan oʻtkazuvchi organda ushbu koʻchmas mulk obyektining mansubligi masalasida nizolar borligidan dalolat beruvchi sud hujjatlari va soʻrovnomalarining mavjudligi; vakolatli organ tomonidan koʻchmas mulk obyektiga taqiq yoki xatlov qoʻyilganligi; yer uchastkasida mulk huquqi asosida davlat roʻyxatidan oʻtkazilgan bino va inshootlar mavjud emasligi, yer uchastkasi mulk huquqida boʻlgan yer uchastkalari bundan mustasno. Davlat xizmatlarini koʻrsatishni boshqa asoslarga koʻra rad etish qatʼiyan taqiqlanadi. 28. Ariza beruvchi davlat xizmati koʻrsatilishi rad etilgan kundan boshlab oʻn ish kuni mobaynida davlat xizmati koʻrsatish uchun yigʻimni toʻlamasdan koʻrsatilgan kamchiliklarni bartaraf etib qayta murojaat qilish huquqiga ega. Davlat xizmatini takroran koʻrsatishda filiallar hamda qurilish va uy-joy kommunal xoʻjaligi boʻlimlari tomonidan avvalgi rad etish asoslarida bayon etilmagan sabablarning keltirilishiga yoʻl qoʻyilmaydi, avval koʻrsatilgan sabablar bartaraf etilganligini tasdiqlovchi maʼlumotlar bilan bogʻliq rad etish sabablarining keltirilishi bundan mustasno. Qayta murojaat etilganda keyingi murojaatlar ushbu Reglamentga asosan umumiy tartibda va muddatlarda koʻrib chiqiladi. 29. Davlat xizmatlari markazlari, filiallar va qurilish va uy-joy kommunal xoʻjaligi boʻlimlari oʻz faoliyatini amalga oshirishi natijasida olingan ariza beruvchi haqidagi maʼlumotlarning maxfiyligini taʼminlashi shart. 30. Adliya vazirligi, uning hududiy boshqarmalari va Davlat xizmatlari markazlari davlat organlari va boshqa tashkilotlarning mazkur Reglament talablari ijrosi boʻyicha faoliyatini, shu jumladan, YIDXP orqali doimiy nazorat va monitoring qilib boradi. 31. Ariza beruvchi davlat organlari va boshqa tashkilotlar xodimlarining xatti-harakatlari yuzasidan qonunchilik hujjatlarida belgilangan tartibda shikoyat qilishi mumkin. 32. Ushbu Reglament talablari buzilishida aybdor boʻlgan shaxslar qonunchilik hujjatlarida belgilangan tartibda javobgar boʻladilar. Bosqichlar Subyektlar Tadbirlar Bajarish muddatlari 1-bosqich Ariza beruvchi (Koʻchmas mulklarning huquq egalari yoki ularning vakillari) Maʼlumotnoma olish uchun davlat xizmatlari markaziga oʻzi kelib murojaat etadi yoki Oʻzbekiston Respublikasi Yagona interaktiv davlat xizmatlari portalida (keyingi oʻrinlarda — YIDXP) yoki Iqtisodiyot va moliya vazirligi huzuridagi Kadastr agentligining rasmiy veb-sayti (keyingi oʻrinlarda — veb-sayt) orqali roʻyxatdan oʻtadi hamda belgilangan miqdordagi toʻlovni amalga oshiradi. Xohishga koʻra 2-bosqich 1. Davlat xizmatlari markazi 2. Oʻzbekiston Respublikasi Yagona interaktiv davlat xizmatlari portali 3. Iqtisodiyot va moliya vazirligi huzuridagi Kadastr agentligining rasmiy veb-sayti Soʻrovnomani Iqtisodiyot va moliya vazirligi huzuridagi Kadastr agentligining Davlat kadastrlari palatasi tegishli tuman (shahar) filiali (keyingi oʻrinlarda — filial)ga yuboradi. Real vaqt rejimida 3-bosqich Iqtisodiyot va moliya vazirligi huzuridagi Kadastr agentligining Davlat kadastrlari palatasi tuman (shahar) filiali Filial koʻchmas mulk joylashgan joyida koʻchmas mulkni boʻlish imkoniyatini oʻrganadi va abris tayyorlaydi hamda oʻrganishlar va abrisga asosan koʻchmas mulkning kadastr rejasi ilova qilingan Koʻchmas mulkni boʻlish va uning yangi chegaralarini belgilash dalolatnoma (keyingi oʻrinlarda — dalolatnoma)sini tayyorlab, uni davlat xizmatlari markazlariga yuboradi yoki dalolatnoma rasmiylashtirishni rad etadi. 10 ish kunida 4-bosqich Davlat xizmatlari markazi Dalolatnoma va koʻchmas mulkning kadastr rejasi kelib tushganligi haqida axborot-kommunikatsiya tizimi orqali ariza beruvchini xabardor qiladi. Real vaqt rejimida 5-bosqich Ariza beruvchi (Koʻchmas mulklarning huquq egalari yoki ularning vakillari) Davlat xizmatlari markaziga kelib identifikatsiya qilish vositalari orqali yoki YIDXP yoxud veb-sayt orqali huquq egalarining ERIsi bilan dalolatnomani kelishadi. 3 ish kuni 6-bosqich 1. Davlat xizmatlari markazi 2. Oʻzbekiston Respublikasi Yagona interaktiv davlat xizmatlari portali 3. Iqtisodiyot va moliya vazirligi huzuridagi Kadastr agentligining rasmiy veb-sayti Dalolatnoma va unga ilova qilingan hujjatlarni kelishish uchun qurilish va uy-joy kommunal xoʻjaligi boʻlimiga yuboradi. Real vaqt rejimida 7-bosqich Qurilish va uy-joy kommunal xoʻjaligi vazirligi tuman (shahar) qurilish va uy-joy kommunal xoʻjaligi boʻlimlari 1. Dalolatnoma va unga ilova qilingan hujjatlarni kelishadi va uni davlat xizmatlari markaziga yuboradi. 2. Dalolatnoma va unga ilova qilingan hujjatlarni kelishishni rad etadi. 3 ish kuni 8-bosqich Davlat xizmatlari markazi Dalolatnoma yoki dalolatnomani tayyorlashni rad etish haqida xabarnoma kelib tushganligi haqida axborot-kommunikatsiya tizimi orqali ariza beruvchini xabardor qiladi. Real vaqt rejimida 1. Mazkur Reglament jismoniy va yuridik shaxslarga mulk huquqi asosida tegishli boʻlgan yer uchastkalarini, binolar va inshootlarni ularning murojaatiga asosan birlashtirish va birlashtirilishi natijasida hosil boʻlgan mulkning yangi chegaralarini belgilash dalolatnomasini (keyingi oʻrinlarda — dalolatnoma) rasmiylashtirish boʻyicha davlat xizmatlari koʻrsatish tartibini belgilaydi. 2. Ushbu Reglament qishloq xoʻjaligiga moʻljallangan yer uchastkalariga, koʻp kvartirali uy joylashgan va unga tutash yer uchastkalariga, huquqi davlat roʻyxatidan oʻtkazilmagan koʻchmas mulklarga, shuningdek koʻp kvartirali uylardagi kvartiralar va qurilishi tugallanmagan obyektlarga nisbatan tatbiq etilmaydi. 3. Koʻchmas mulkni birlashtirish va uning yangi chegaralarini belgilash koʻchmas mulkdan foydalanish maqsadi bir xil boʻlgan, bir maʼmuriy hududda joylashgan, umumiy chegaraga ega boʻlgan, huquq egasiga mulk huquqi asosida tegishli boʻlgan hollarda amalga oshiriladi. 4. Dalolatnomani rasmiylashtirish ushbu Reglamentga 1-ilovada keltirilgan sxemaga muvofiq amalga oshiriladi. 5. Dalolatnoma quyidagi tartibda rasmiylashtiriladi: a) Iqtisodiyot va moliya vazirligi huzuridagi Kadastr agentligining Davlat kadastrlari palatasi tuman (shahar) filiallari (keyingi oʻrinlarda — filiallar): ushbu Reglamentga 2-ilovaga muvofiq shaklda Koʻchmas mulkni birlashtirish va uning yangi chegaralarini belgilash dalolatnomasini tuzadi; koʻchmas mulkning birlashtirilishi natijasida hosil boʻlgan koʻchmas mulkning manzilini Vazirlar Mahkamasining 2018-yil 14-dekabrdagi 1010-son qarori bilan tasdiqlangan Koʻchmas mulk obyektlari manzillari yagona reyestrini shakllantirish va yuritish tartibi toʻgʻrisidagi nizomga muvofiq belgilaydi; b) dalolatnoma Qurilish va uy-joy kommunal xoʻjaligi vazirligi tuman (shahar) qurilish va uy-joy kommunal xoʻjaligi boʻlimlari (keyingi oʻrinlarda — qurilish va uy-joy kommunal xoʻjaligi boʻlimlari) kelishiladi. 6. Koʻchmas mulkni birlashtirish koʻchmas mulk mulkdorining qaroriga, mulkdorlar oʻrtasida tuzilgan shartnomaga, davlat ijrochisining yoki sudning qaroriga asosan amalga oshiriladi. 7. Koʻchmas mulkni birlashtirish dalolatnomasini rasmiylashtirishda quyidagilar talab etiladi: a) yangi tashkil etilayotgan koʻchmas mulklar oʻzining asosiy foydalanish maqsadini oʻzgartirmagan boʻlishi; b) birlashtirish yer uchastkasiga nisbatan amalga oshirilganda, yer uchastkasi birlashtiriladigan boʻlishi; v) koʻchmas mulk yongʻinga qarshi, sanitariya, ekologiyaga oid, shaharsozlik hamda boshqa majburiy normalar va qoidalarni buzmagan holda yangidan tashkil etilishi; g) mulk huquqida boʻlgan yer uchastkasini birlashtirish natijasida hosil boʻlgan yer uchastkasida kelgusida oʻzining asosiy foydalanish maqsadini oʻzgartirmagan holda bino va inshootlarni loyihalash va qurilish ishlarini amalga oshirish imkoni mavjud boʻlishi; d) koʻchmas mulkning yangi chegaralari uning birlashtirilishidan avvalgi chegaralari asosida belgilanishi, bunda yangi koʻchmas mulkning maydonlari yigʻindisi hamda chegaralari avvalgi chegara va maydondan farq qilishiga yoʻl qoʻyilmasligi; e) birlashtirilayotgan koʻchmas mulkka tutash oʻzboshimchalik bilan egallab olingan yer uchastkalari (bino va inshootlar) tomonlar oʻrtasida birlashtirilishiga va dalolatnomada koʻrsatilishiga yoʻl qoʻyilmasligi. 8. Koʻchmas mulklarni birlashtirish natijasida yangi paydo boʻlgan koʻchmas mulkka kadastr yigʻmajildi (kadastr pasporti) dalolatnoma asosida tayyorlanadi. 9. Koʻchmas mulkni birlashtirish va uning yangi chegaralarini belgilash boʻyicha davlat xizmatlari koʻrsatishda davlat xizmatlari markazlari, filiallar va qurilish va uy-joy kommunal xoʻjaligi boʻlimlari oʻrtasidagi axborot almashinuvi elektron raqamli imzoni (keyingi oʻrinlarda — ERI) majburiy tartibda qoʻllash orqali faqat idoralararo elektron oʻzaro bogʻlanish yordamida amalga oshiriladi. 10. Koʻchmas mulkning birlashtirilganligi huquq egasiga koʻchmas mulkning konstruktiv elementlarini oʻzgartirish huquqini bermaydi. 11. Koʻchmas mulklarning huquq egalari yoki ularning vakillari (keyingi oʻrinlarda — ariza beruvchi) dalolatnoma rasmiylashtirish uchun davlat xizmatlari markaziga oʻzlari kelib murojaat etadilar yoki Oʻzbekiston Respublikasi Yagona interaktiv davlat xizmatlari portalida (keyingi oʻrinlarda — YIDXP) yoki Kadastr agentligining rasmiy veb-sayti (keyingi oʻrinlarda — veb-sayt) orqali davlat xizmatidan elektron tarzda foydalanish uchun roʻyxatdan oʻtadilar. 12. Ariza beruvchi oʻzi kelib murojaat etgan taqdirda davlat xizmatlari markazi xodimi — ariza beruvchi nomidan, YIDXP yoki veb-sayt orqali murojaat etgan taqdirda esa mustaqil ravishda, ushbu Reglamentga 3-ilovaga muvofiq elektron shakldagi soʻrovnomani toʻldiradi hamda davlat xizmatidan foydalanish uchun toʻlovni amalga oshiradi. Soʻrovnomani toʻldirishda dalolatnoma kelishilgan holda, birlashtirilgan koʻchmas mulkka kadastr yigʻmajildini tayyorlash hamda koʻchmas mulkka boʻlgan huquqni davlat roʻyxatidan oʻtkazish xizmatlaridan foydalanish uchun ariza avtomatik tarzda shakllantirilishi tanlanishi mumkin. 13. Dalolatnoma rasmiylashtirish birlashtirilayotgan koʻchmas mulklarning huquq egalari soʻrovnomasi asosida amalga oshiriladi. Davlat xizmatlari markazi tomonidan ariza beruvchidan ushbu bandda koʻrsatilmagan boshqa hujjatlarni talab qilish qatʼiyan taqiqlanadi. 14. Zarur maʼlumotlar soʻrovnomaga kiritilgandan soʻng ariza beruvchi maʼlumotlarning toʻgʻriligini tekshiradi va identifikatsiya qilishning tegishli vositalari (daktiloskopiya, elektron imzo, Mobil-ID va boshqalar) bilan tasdiqlaydi. Ariza beruvchi YIDXP yoki veb-sayt orqali murojaat etgan taqdirda soʻrovnomani ERI bilan tasdiqlash talab etilmaydi. 15. Ariza beruvchi davlat xizmatlari markaziga kelib murojaat etganda, uning soʻrovnomasi markaz xodimi tomonidan toʻldirilib, ariza beruvchi tomonidan tasdiqlangandan soʻng barcha hujjatlar real vaqt rejimida filialga elektron shaklda yuboriladi. YIDXP yoki veb-sayt orqali murojaat qilinganda esa soʻrovnoma avtomatik tarzda filialga yuboriladi. 16. Davlat xizmatini koʻrsatish uchun bazaviy hisoblash miqdorining 1 baravari miqdorida yigʻim undiriladi. Davlat xizmati koʻrsatilishi uchun YIDXP orqali murojaat etilganda koʻrsatilgan xizmatlar uchun yigʻimlar summasining 90 foizi undiriladi. 17. Ariza beruvchi davlat xizmatidan foydalanishdan dalolatnoma huquq egalari tomonidan imzolangunga qadar voz kechish huquqiga ega. Ariza beruvchi davlat xizmatidan foydalanishdan voz kechganda ularning soʻrovnomasi koʻrilmasdan qoldiriladi. Bunda toʻlangan yigʻim qaytarilmaydi. 18. Davlat xizmati koʻrsatilgani uchun yigʻim toʻlanganligini tasdiqlash axborot-kommunikatsiya tizimlari orqali amalga oshiriladi. 19. Yigʻimlar summasi quyidagi tartibda taqsimlanadi: a) davlat xizmatlari markazlariga oʻzi kelib murojaat etganda: 18 foizi — Adliya vazirligining Davlat xizmatlarini rivojlantirish jamgʻarmasining shaxsiy hisobvaragʻiga; 20 foizi — Qurilish va uy-joy kommunal xoʻjaligi vazirligi huzuridagi Qurilish sohasida axborot-kommunikatsiya texnologiyalarini rivojlantirish markazining shaxsiy hisobvaragʻiga; qolgan mablagʻlar toʻliq miqdorda Davlat kadastrlari palatasi hududiy boshqarmalarining hisobvaragʻiga oʻtkaziladi; b) YIDXP orqali murojaat etilganda: 10 foizi — Adliya vazirligining Davlat xizmatlarini rivojlantirish jamgʻarmasining shaxsiy hisob varagʻiga; 20 foizi — Qurilish va uy-joy kommunal xoʻjaligi vazirligi huzuridagi Qurilish sohasida axborot-kommunikatsiya texnologiyalarini rivojlantirish markazining shaxsiy hisobvaragʻiga; 11,75 foizi (shundan 0,5 foizi — davlat xizmati yagona billing tizimi orqali koʻrsatilganda) — Raqamli texnologiyalar vazirligi huzuridagi “Elektron hukumat loyihalarini boshqarish markazi” davlat muassasasining Iqtisodiyot va moliya vazirligi huzuridagi Gʻaznachilik xizmati qoʻmitasidagi maxsus hisobvaragʻiga; qolgan mablagʻlar toʻliq miqdorda Davlat kadastrlari palatasi hududiy boshqarmalarining hisobvaragʻiga oʻtkaziladi; v) veb-sayt orqali murojaat etilganda: 20 foizi — Qurilish va uy-joy kommunal xoʻjaligi vazirligi huzuridagi Qurilish sohasida axborot-kommunikatsiya texnologiyalarini rivojlantirish markazining shaxsiy hisobvaragʻiga; qolgan mablagʻlar toʻliq miqdorda Davlat kadastrlari palatasi hududiy boshqarmalarining hisobvaragʻiga oʻtkaziladi. Toʻlovlar davlat xizmatlari koʻrsatilganligi uchun toʻlangan davlat bojlari va yigʻimlar summasi hisobini yurituvchi Yagona billing tizimi orqali amalga oshiriladi. 20. Filial soʻrovnoma kelib tushgan kundan boshlab oʻn ish kuni mobaynida koʻchmas mulk joylashgan joyida koʻchmas mulklarni birlashtirish imkoniyatini oʻrganadi. Bunda, filial tomonidan ushbu Reglamentning 6-bandi va 7-bandining “d”, “e” kichik bandlarida koʻrsatilgan talablar asosida birlashtirish mumkinligi koʻrib chiqiladi. Oʻrganish natijasiga koʻra filial xodimi joyning oʻzida mavjud chegara elementlari hamda huquq egalarining kelishuviga asosan koʻchmas mulklarning yangi chegaralarini qayd etgan holda abris tayyorlaydi va tayyor abris ijrochi, shuningdek, huquq egalarining imzosi bilan tasdiqlanadi. Filial joyida olib borilgan oʻrganishlar va tasdiqlangan abrisga asosan yer uchastkalarining kadastr rejasi ilova qilingan dalolatnomani tayyorlaydi yoki rad etishning aniq sabablarini hamda qonunchilik hujjatlari normalarini koʻrsatgan holda uni tayyorlashni rad etadi. Koʻchmas mulkning birlashtirilishi natijasida dalolatnomaga ilova qilingan kadastr rejasida birlashtirilayotgan koʻchmas mulklar hamda yangi hosil boʻlayotgan koʻchmas mulkning chegaralari koʻrsatiladi. 21. Filial tomonidan dalolatnoma tayyorlangan kuni filial boshligʻi va ijrochi dalolatnoma loyihasini oʻz ERIsi bilan tasdiqlaydi hamda dalolatnoma davlat xizmatlari markaziga (oʻzi kelib murojaat qilgan taqdirda) yoki YIDXP yoxud veb-sayt orqali (elektron shaklda murojaat qilgan taqdirda) arizachiga elektron shaklda yuboriladi. Dalolatnomani tayyorlash rad etilgan taqdirda rad etish toʻgʻrisidagi xabarnoma filial boshligʻining ERIsi bilan tasdiqlangan holda markazga (oʻzi kelib murojaat qilgan taqdirda) yoki YIDXP yoxud veb-sayt orqali (elektron shaklda murojaat qilgan taqdirda) arizachiga yuboriladi. 22. Davlat xizmatlari markazi dalolatnoma va kadastr rejasi kelib tushgandan soʻng real vaqt rejimida bu haqda axborot-kommunikatsiya tizimi orqali ariza beruvchini xabardor qiladi. 23. Dalolatnoma 3 ish kuni mobaynida huquq egalari tomonidan markazga kelib (oʻzi kelib murojaat qilgan taqdirda) identifikatsiya qilish vositalari (daktiloskopiya va boshqalar) orqali yoki YIDXP yoxud veb-sayt orqali (elektron shaklda murojaat qilgan taqdirda) huquq egalarining ERI si bilan kelishiladi. Belgilangan muddatda dalolatnoma huquq egalari tomonidan tasdiqlanmasligi dalolatnomani rasmiylashtirishni rad etish uchun asos boʻladi. Ushbu holatlarda ariza beruvchi umumiy tartibda davlat xizmatidan foydalanish uchun takroran murojaat qilishga haqli. 24. Huquq egalari tomonidan kelishilgan dalolatnoma va unga ilova qilingan elektron shakldagi kadastr rejasi davlat xizmatlari markazi tomonidan real vaqt rejimida, YIDXP yoki veb-sayt orqali murojaat qilinganda esa avtomatik tarzda tuman (shahar) qurilish va uy-joy kommunal xoʻjaligi boʻlimlariga kelishish uchun yuboriladi. 25. Qurilish va uy-joy kommunal xoʻjaligi boʻlimlari dalolatnoma va unga ilova qilingan elektron shakldagi kadastr rejasi kelib tushgandan soʻng uch ish kuni ichida yer uchastkasi joylashgan joyida koʻchmas mulkni ushbu Reglamentning 6-bandi va 7-bandining “a”, “b”, “v”, “g” kichik bandlarida koʻrsatilgan talablar asosida birlashtirish imkoniyatini oʻrgangan holda dalolatnomani kelishadi yoki rad etishning aniq sabablarini va tegishli qonunchilik hujjatlari normalarini koʻrsatgan holda uni rad etadi. Dalolatnomani kelishish yoki rad etish qurilish va uy-joy kommunal xoʻjaligi boʻlimining ERIsi bilan tasdiqlash orqali amalga oshiriladi. 26. Qurilish va uy-joy kommunal xoʻjaligi boʻlimlari dalolatnomani kelishgan yoki rad etgan kuni dalolatnoma va yer chegaralari kadastr rejasi yoki rad etish haqidagi xabarnomani elektron shaklda davlat xizmatlari markaziga (oʻzi kelib murojaat qilgan taqdirda) yoki YIDXP yoxud veb-sayt orqali (elektron shaklda murojaat qilgan taqdirda) yuboradi. 27. Davlat xizmatlari markaziga dalolatnoma yoki dalolatnoma tayyorlashni rad etish haqida xabarnoma kelib tushgan taqdirda, markaz xabarnoma kelib tushgandan soʻng real vaqt rejimida bu haqda axborot-kommunikatsiya tizimi orqali ariza beruvchini xabardor qiladi. Arizani koʻrib chiqish natijalari asosida QR-kod (matritsali shtrix-kod) qoʻyib berilgan elektron hujjatlar asl hujjatlarga tenglashtiriladi. 28. Quyidagilar davlat xizmati koʻrsatishni rad etish uchun asos hisoblanadi: ushbu Reglamentning 2, 3, 6 va 7-bandlarida nazarda tutilgan talablarga muvofiq emasligi; soʻrovnomada notoʻgʻri maʼlumotlar koʻrsatilishi; dalolatnoma huquq egalari tomonidan belgilangan muddatda imzolanmaganligi; yer uchastkasi va unda joylashgan bino va inshootlarga boʻlgan huquqlarning davlat roʻyxatidan oʻtkazilmaganligi; koʻchmas mulkning haqiqiy holati koʻchmas mulkka boʻlgan huquqlar davlat reyestridagi maʼlumotlardan farq qilishi; filial hamda qurilish va uy-joy kommunal xoʻjaligi boʻlimlari vakiliga koʻchmas mulkni koʻzdan kechirish uchun imkoniyat yaratilmaganligi; koʻchmas mulkning huquq egalaridan biri dalolatnomani imzolashdan bosh tortganligi; davlat roʻyxatidan oʻtkazuvchi organda ushbu koʻchmas mulk obyektining mansubligi masalasida nizolar borligidan dalolat beruvchi sud hujjatlari va soʻrovnomalarining mavjudligi; vakolatli organ tomonidan koʻchmas mulk obyektiga taqiq yoki xatlov qoʻyilganligi; yer uchastkasida mulk huquqi asosida davlat roʻyxatidan oʻtkazilgan bino va inshootlar mavjud emasligi, yer uchastkasi mulk huquqida boʻlgan yer uchastkalari bundan mustasno. Davlat xizmatlarini koʻrsatishni boshqa asoslarga koʻra rad etish qatʼiyan taqiqlanadi. 29. Ariza beruvchi davlat xizmati koʻrsatilishi rad etilgan kundan boshlab oʻn ish kuni mobaynida davlat xizmati koʻrsatish uchun yigʻimni toʻlamasdan, koʻrsatilgan kamchilikni bartaraf etgan holda qayta murojaat qilish huquqiga ega. Davlat xizmatini takroran koʻrsatishda filiallar va qurilish va uy-joy kommunal xoʻjaligi boʻlimlari tomonidan avvalgi rad etish asoslarida bayon etilmagan sabablarning keltirilishiga yoʻl qoʻyilmaydi, avval koʻrsatilgan sabablar bartaraf etilganligini tasdiqlovchi maʼlumotlar bilan bogʻliq rad etish sabablarining keltirilishi bundan mustasno. Qayta murojaat etilganda keyingi murojaatlar ushbu Reglamentga asosan umumiy tartibda va muddatlarda koʻrib chiqiladi. 30. Davlat xizmatlari markazlari, filiallar hamda qurilish va uy-joy kommunal xoʻjaligi boʻlimlari oʻz faoliyatini amalga oshirishi natijasida olingan ariza beruvchi haqidagi maʼlumotlarning maxfiyligini taʼminlashi shart. 31. Adliya vazirligi, uning hududiy boshqarmalari va davlat xizmatlari markazlari davlat organlari va boshqa tashkilotlarning mazkur Reglament talablari ijrosi boʻyicha faoliyatini, shu jumladan, YIDXP orqali doimiy nazorat va monitoring qilib boradi. 32. Ariza beruvchi davlat organlari va boshqa tashkilotlar xodimlarining xatti-harakatlari yuzasidan qonunchilik hujjatlarida belgilangan tartibda shikoyat qilishi mumkin. 33. Ushbu Reglament talablari buzilishida aybdor boʻlgan shaxslar qonunchilik hujjatlarida belgilangan tartibda javobgar boʻladilar. Bosqichlar Subyektlar Tadbirlar Bajarish muddatlari 1-bosqich Ariza beruvchi (Koʻchmas mulklarning huquq egalari yoki ularning vakillari) Maʼlumotnoma olish uchun davlat xizmatlari markaziga oʻzi kelib murojaat etadi yoki Oʻzbekiston Respublikasi Yagona interaktiv davlat xizmatlari portalida (keyingi oʻrinlarda — YIDXP) yoki Iqtisodiyot va moliya vazirligi huzuridagi Kadastr agentligining rasmiy veb-sayti (keyingi oʻrinlarda — veb-sayt) orqali roʻyxatdan oʻtadi hamda belgilangan miqdordagi toʻlovni amalga oshiradi. Xohishga koʻra 2-bosqich 1. Davlat xizmatlari markazi 2. Oʻzbekiston Respublikasi Yagona interaktiv davlat xizmatlari portali 3. Iqtisodiyot va moliya vazirligi huzuridagi Kadastr agentligining rasmiy veb-sayti Soʻrovnomani Iqtisodiyot va moliya vazirligi huzuridagi Kadastr agentligining Davlat kadastrlari palatasi tegishli tuman (shahar) filiali (keyingi oʻrinlarda — filial)ga yuboradi. Real vaqt rejimida 3-bosqich Iqtisodiyot va moliya vazirligi huzuridagi Kadastr agentligining Davlat kadastrlari palatasi tuman (shahar) filiali 1. Koʻchmas mulklar joylashgan joyida koʻchmas mulklarni birlashtirish imkoniyatini oʻrganadi va abris tayyorlaydi hamda oʻrganishlar va abrisga asosan koʻchmas mulkning kadastr rejasi ilova qilingan Koʻchmas mulkni birlashtirish va uning yangi chegaralarini belgilash dalolatnomasi (keyingi oʻrinlarda — dalolatnoma)ni tayyorlaydi va uni davlat xizmatlari markaziga yuboradi. 2. Dalolatnoma rasmiylashtirishni rad etadi. 10 ish kunida 4-bosqich Davlat xizmatlari markazi Dalolatnoma va koʻchmas mulkning kadastr rejasi kelib tushganligi haqida axborot-kommunikatsiya tizimi orqali ariza beruvchini xabardor qiladi. Real vaqt rejimida 5-bosqich Ariza beruvchi (Koʻchmas mulklarning huquq egalari yoki ularning vakillari) Davlat xizmatlari markaziga kelib identifikatsiya qilish vositalari orqali yoki YIDXP yoxud veb-sayt orqali huquq egalarining ERIsi bilan dalolatnomani kelishadi. 3 ish kuni 6-bosqich 1. Davlat xizmatlari markazi 2. Oʻzbekiston Respublikasi Yagona interaktiv davlat xizmatlari portali 3. Iqtisodiyot va moliya vazirligi huzuridagi Kadastr agentligining rasmiy veb-sayti Dalolatnoma va unga ilova qilingan hujjatlarni kelishish uchun qurilish va uy-joy kommunal xoʻjaligi boʻlimiga yuboradi. Real vaqt rejimida 7-bosqich Qurilish va uy-joy kommunal xoʻjaligi vazirligi tuman (shahar) qurilish va uy-joy kommunal xoʻjaligi boʻlimlari 1. Dalolatnoma va unga ilova qilingan hujjatlarni kelishadi va uni davlat xizmatlari markaziga yuboradi. 2. Dalolatnoma va unga ilova qilingan hujjatlarni kelishishni rad etadi. 3 ish kuni 8-bosqich Davlat xizmatlari markazi Dalolatnoma yoki dalolatnomani tayyorlashni rad etish haqida xabarnoma kelib tushganligi haqida axborot-kommunikatsiya tizimi orqali ariza beruvchini xabardor qiladi. Real vaqt rejimida 1. Vazirlar Mahkamasining “Koʻchmas mulk obyektlariga boʻlgan huquqlarni davlat roʻyxatidan oʻtkazish tartibini takomillashtirish chora-tadbirlari toʻgʻrisida” 2018-yil 29-dekabrdagi 1060-son qarori. 2. Vazirlar Mahkamasining “Oʻzbekiston Respublikasi Hukumatining ayrim qarorlariga oʻzgartirish va qoʻshimchalar kiritish toʻgʻrisida (Oʻzbekiston Respublikasi Prezidentining “Jahon banki va xalqaro moliya korporatsiyasining “biznes yuritish” yillik hisobotida Oʻzbekiston Respublikasining reytingini yaxshilashga doir qoʻshimcha chora-tadbirlar toʻgʻrisida” 2019-yil 5-fevraldagi PQ-4160-son va “Koʻchmas mulkka boʻlgan huquqlarni davlat roʻyxatidan oʻtkazish tizimini yanada takomillashtirish chora-tadbirlari toʻgʻrisida” 2019-yil 5-apreldagi PQ-4270-son qarorlari)” 2019-yil 11-iyundagi 478-son qaroriga ilovaning 3-bandi. 3. Vazirlar Mahkamasining “Oʻzbekiston Respublikasi Hukumatining ayrim qarorlariga oʻzgartirish va qoʻshimchalar kiritish toʻgʻrisida (Oʻzbekiston Respublikasi Prezidentining “Davlat xizmatlari koʻrsatish milliy tizimini yanada kompleks rivojlantirish choralari haqida” 2019-yil 15-fevraldagi PQ-4193-son qarori)” 2019-yil 2-iyuldagi 548-son qaroriga ilovaning 26-bandi. 4. Vazirlar Mahkamasining “Oʻzbekiston Respublikasi Hukumatining ayrim qarorlariga oʻzgartirishlar va qoʻshimcha kiritish toʻgʻrisida (Oʻzbekiston Respublikasi Prezidentining “Oʻzbekiston Respublikasida notariat tizimini tubdan isloh qilish chora-tadbirlari toʻgʻrisida” 2019-yil 9-sentabrdagi PF-5816-son Farmoni)” 2020-yil 1-apreldagi 195-son qaroriga ilovaning 9-bandi. 5. Vazirlar Mahkamasining “Kadastr sohasida ayrim davlat xizmatlari koʻrsatishning maʼmuriy reglamentlarini tasdiqlash toʻgʻrisida” 2020-yil 2-sentabrdagi 535-son qaroriga 6-ilovaning 2-bandi. 6. Vazirlar Mahkamasining “Elektron onlayn-auksion va tanlovlarni tashkil etish hamda oʻtkazish tartibini takomillashtirish boʻyicha qoʻshimcha chora-tadbirlar toʻgʻrisida” 2022-yil 12-yanvardagi 18-son qaroriga 3-ilovaning 10-bandi. 7. Vazirlar Mahkamasining “Yer qaʼri uchastkalaridan foydalanish huquqi uchun ruxsatnomalar berish tartibini yanada takomillashtirish chora-tadbirlari toʻgʻrisida” 2022-yil 25-martdagi 133-son qaroriga 5-ilovaning 7-bandi. 8. Vazirlar Mahkamasining “Qurilish sohasiga oid yagona maʼmuriy qurilish reglamentlarini tasdiqlash toʻgʻrisida” 2022-yil 20-apreldagi 200-son qaroriga 8-ilovaning 3-bandi. 9. Vazirlar Mahkamasining “Yer munosabatlarida tenglik va shaffoflikni taʼminlash, yerga boʻlgan huquqlarni ishonchli himoya qilish va ularni bozor aktiviga aylantirish tizimi takomillashtirilishi munosabati bilan Oʻzbekiston Respublikasi Hukumatining ayrim qarorlariga oʻzgartirish va qoʻshimchalar kiritish, shuningdek, baʼzilarini oʻz kuchini yoʻqotgan deb hisoblash toʻgʻrisida” 2022-yil 8-iyuldagi 375-son qaroriga 1-ilovaning 17-bandi. 10. Vazirlar Mahkamasining “Koʻchmas mulkka boʻlgan huquqlarning hisobini yuritishda shaffoflikni taʼminlash, shuningdek, kadastr sohasidagi ayrim maʼmuriy tartib-taomillarni takomillashtirish chora-tadbirlari toʻgʻrisida” 2022-yil 18-oktabrdagi 610-son qaroriga 2-ilovaning 7-bandi.